પુત્રની શાદી કરનારા એક પિતાની વ્યથા સાંભળવા જેવી છે. દિકરાની ધામધૂમથી શાદી કરી નાંખી અને 10 લાખનો ખર્ચ કર્યો. સામેપક્ષે પણ 10 લાખનો ખર્ચ થયો. શાદીના છ મહિના પછી નોકરી કરતા નવયુગલ વચ્ચે તકરાર થવા લાગી. ‘મારે તારી સાથે રહેવું નથી’… એમ કહીને કન્યા ઘર છોડી બઘાં દાગીના લઇને નિકળી ગઇ, પછી ડાયવોર્સની નોટીસ મોકલી… ખુલ્લા દિલના પિતાએ તેના દિકરાની સહી કરાવી આપી અને બન્ને છૂટા થઇ ગચા. હવે સવાલ એ આવે છે કે દિકરાના બીજા લગ્ન માટે પિતા પાસે 10 લાખ રૂપિયા નથી. તેણે દિકરાને સમજાવ્યો, કે ‘બેટા, દેવું કરીને બીજા લગ્ન પોસાય તેમ નથી તેથી સાદાઇથી લગ્ન કરો તો સારૂં..’ દિકરો સમજું હતો, કહે- ‘પાપા, ચિંતા ન કરશો. હું સાદાઇથી લગ્ન કરીશ.’ પિતાની આંખમાં આસું આવી ગયા. આ પિતાએ અન્ય મા-બાપ માટે ચોંકાવનારી પરંતુ વર્તમાન સમાજમાં આવશ્યક એવી એક સલાહ આપી છે—“દિકરા કે દિકરીની શાદી સાદાઇથી કરો, ચાલ્લાનો મોહ ન રાખો, લગ્નજીવન એક વર્ષ ટકે તે પછી જેટલી ધામધૂમથી રિસપ્શન કરવું હોય એટલું કરો. હા, જેટલો ખર્ચ કરવા માગો તે બન્ને યુગલના નામે બેન્કમાં ફિક્સ કરી દો” આ પિતાની હૈયાવેદના આજના સમાજને સ્પર્શી જાય તેવી છે. આ પરિવારની સચ્ચાઇનો રણકો છે...